CELEX: 32007R1403
Language: sk
Date: 2007-11-28 00:00:00
Title: Nariadenie Komisie (ES) č. 1403/2007 z  28. novembra 2007 , ktorým sa obnovuje výlov pagela bledého v zónach VI, VII a VIII Medzinárodnej rady pre výskum morí (ICES) (vody ES a vody nespadajúce pod suverenitu alebo jurisdikciu tretích krajín) plavidlami plaviacimi sa pod vlajkou Španielska

29.11.2007   
            
            
               SK
            
            
               Úradný vestník Európskej únie
            
            
               L 311/33
            
         
      NARIADENIE KOMISIE (ES) č. 1403/2007
   z 28. novembra 2007,
   ktorým sa obnovuje výlov pagela bledého v zónach VI, VII a VIII Medzinárodnej rady pre výskum morí (ICES) (vody ES a vody nespadajúce pod suverenitu alebo jurisdikciu tretích krajín) plavidlami plaviacimi sa pod vlajkou Španielska
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 26 ods. 4,
   so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (2), a najmä na jeho článok 21 ods. 3,
   keďže:
   
               (1)
            
            
               V nariadení Rady (ES) č. 2015/2006 z 19. decembra 2006, ktorým sa na roky 2007 a 2008 stanovujú rybolovné možnosti pre rybárske plavidlá Spoločenstva, pokiaľ ide o niektoré zásoby hlbokomorských rýb (3), sa ustanovujú kvóty na roky 2007 a 2008.
            
         
               (2)
            
            
               Dňa 22. októbra 2007 Španielsko oznámilo Komisii v súlade s článkom 21 ods. 2 nariadenia (EHS) č. 2847/93, že od 19. októbra 2007 zastaví výlov pagela bledého vo vodách zón VI, VII a VIII Medzinárodnej rady pre výskum morí (vody Spoločenstva a vody nespadajúce pod suverenitu alebo jurisdikciu tretích krajín).
            
         
               (3)
            
            
               Dňa 13. novembra 2007 Komisia v súlade s článkom 21 ods. 3 nariadenia (EHS) č. 2847/93 a článkom 26 ods. 4 nariadenia (ES) č. 2371/2002 prijala nariadenie (ES) č. 1328/2007 (4), ktorým sa zakazuje výlov pagela bledého vo vodách zón VI, VII a VIII Medzinárodnej rady pre výskum morí (vody Spoločenstva a vody nespadajúce pod suverenitu alebo jurisdikciu tretích krajín) plavidlami plaviacimi sa pod vlajkou Španielska alebo registrovanými v Španielsku.
            
         
               (4)
            
            
               Podľa informácií, ktoré Komisia dostala od španielskych orgánov, je v rámci španielskej kvóty stále dostupné určité množstvo pagela bledého v zónach VI, VII a VIII (vody Spoločenstva a vody nespadajúce pod suverenitu alebo jurisdikciu tretích krajín). Preto by sa mal povoliť výlov pagela bledého v daných vodách plavidlami plaviacimi sa pod vlajkou Španielska alebo registrovanými v Španielsku.
            
         
               (5)
            
            
               Aby sa povolil výlov tohto množstva pagela bledého pred koncom tohto roka, toto povolenie by malo nadobudnúť účinnosť 30. októbra 2007.
            
         
               (6)
            
            
               Nariadenie Komisie (ES) č. 1328/2007 by sa malo zrušiť s účinnosťou od 30. októbra 2007,
            
         PRIJALA TOTO NARIADENIE:
   Článok 1
   Zrušenie
   Nariadenie (ES) č. 1328/2007 sa týmto zrušuje.
   Článok 2
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 30. októbra 2007.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. novembra 2007
      
         
            Za Komisiu
         
         Fokion FOTIADIS
         
         
            generálny riaditeľ pre rybné hospodárstvo a morské záležitosti
         
      
   
   
      (1)  Ú. v. ES L 358, 31.12.2002, s. 59. Nariadenie zmenené a doplnené nariadením (ES) č. 865/2007 (Ú. v. EÚ L 192, 24.7.2007, s. 1).
   
      (2)  Ú. v. ES L 261, 20.10.1993, s. 1. Nariadenie naposledy zmenené a doplnené nariadením (ES) č. 1967/2006 (Ú. v. EÚ L 409, 30.12.2006, s. 11), zmenené v Ú. v. EÚ L 36, 8.2.2007, s. 6.
   
      (3)  Ú. v. EÚ L 15, 20.1.2007, s. 1. Nariadenie naposledy zmenené a doplnené nariadením Komisie (ES) č. 898/2007 (Ú. v. EÚ L 196, 28.7.2007, s. 22).
   
      (4)  Ú. v. EÚ L 295, 14.11.2007, s. 3.
   
      PRÍLOHA
      
                  Č.
               
               
                  81 - Obnovenie
               
            
                  Členský štát
               
               
                  Španielsko
               
            
                  Populácia
               
               
                  SBR/678-
               
            
                  Druh
               
               
                  Pagel bledý (Pagellus bogaraveo)
               
            
                  Zóna
               
               
                  vody Spoločenstva a vody nespadajúce pod suverenitu alebo jurisdikciu tretích krajín zón VI, VII a VIII
               
            
                  Dátum
               
               
                  30.10.2007